VENDIM
Nr. 87, datë 31.5.2019
MBI LICENCIMIN E SHOQËRISË “ENGLATINA XHOXHAJ” SHPK NË VEPRIMTARINË E PRODHIMIT TË ENERGJISË ELEKTRIKE NGA CENTRALI FOTOVOLTAIK “LUGANO”, ME KAPACITET TË INSTALUAR 2 mw, NË ZONËN SHEQ MARINAS, NJËSIA ADMINISTRATIVE TOPOJË, BASHKIA FIER, QARKU FIER

Në mbështetje të neneve 16, 37, pika 2, germa “a”, të ligjit nr. 43/2015 “Për sektorin e energjisë elektrike”, të ndryshuar; neneve 4, pika 1, germa “a”; neni 5, pika 1, germa “a”; neni 10, pika 1 dhe 3 të “Rregullores për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, nenit 19, pika 1, germa “a” të “Rregullave për organizimin, funksionimin dhe procedurat e ERE-s,”, Bordi i ERE-s, në mbledhjen e tij të datës 31.5.2019, mbasi shqyrtoi relacionin e Drejtorisë së Licencimit dhe të Monitorimit të Tregut, lidhur me “Licencimin e shoqërisë “Englatina Xhoxhaj” sh.p.k., në veprimtarinë e prodhimit të energjisë elektrike nga centrali fotovoltaik “Lugano”, me kapacitet të instaluar 2 mw, në zonën Sheq Marinas, njësia administrative Topojë, Bashkia Fier, qarku Fier,
konstatoi se: 

- Shoqëria “Englantina Xhoxhaj” me shkresën e protokolluar në ERE me nr. 240/2, datë 8.4.2019, ka përcjellë sqarime lidhur me aplikimin për licencë për Centralin Fotovoltaik “Lugano” me kapacitet prodhues 2 mw, në zonën e Sheq Marinas, Njësia Administrative Topojë, Bashkia Fier, qarku Fier.

- ERE me shkresën nr. 33/18 prot., datë 23.4.2019, publikoi njoftimin në median e shkruar, lidhur me vendimin nr. 64, datë 23.4.2019 dhe nuk ka pasur komente apo objeksione nga palët. 
- Me vendimin nr. 64, datë 23.4.2019, Bordi i ERE-s vendosi: Fillimin e procedurës për licencimin e “Englatina Xhoxhaj” sh.p.k. në veprimtarinë e prodhimit të energjisë elektrike nga Centrali Fotovoltaik “Lugano”, me kapacitet të instaluar 2 mw, në zonën Sheq Marinas, njësia administrative Topojë, Bashkia Fier, qarku Fier.
- Englantina Xhoxhaj është mbajtës i miratimit përfundimtar me nr. 9310/2, datë 19.12.2018, dhe kontratës nr. 6583 rep. dhe nr. 2075 kol., datë 29.12.2018, të lidhur ndërmjet MIE dhe znj. Englantina Xhoxhaj.
- Shoqëria ka përcjellë në ERE edhe shkresën nr. 1 prot., datë 3.4.2019, me anë të së cilës ka bëre me dije për ndryshimin e statusit, Ministrinë e Infrastrukturës dhe Energjisë, ERE-n, Agjencinë Kombëtare të Burimeve Natyrore, dhe OSHEE sh.a. (shkresë kjo e protokolluar në ERE me nr. 240, datë 21.3.2019). Shoqëria shpjegon se nuk ka asnjë ndryshim të pronësisë së centralit fotovoltaik LUGANO, dhe aksionet e shoqërisë “Englantina Xhoxhaj” sh.p.k. janë në zotërim 100% të znj. Englantina Xhoxhaj. 

- Neni 3, i ligjit nr. 9901, “Për tregtarët dhe shoqëritë tregtare” parashikon që: Shoqëritë tregtare themelohen nga dy ose më shumë persona fizikë dhe/ose juridikë, që bien dakord për arritjen e objektivave ekonomikë të përbashkët, duke dhënë kontribute në shoqëri, sipas përcaktimeve në statutin e saj. Shoqëritë me përgjegjësi të kufizuar dhe shoqëritë aksionare mund të themelohen edhe vetëm nga një person fizik dhe/ose juridik (shoqëritë me ortak apo aksionar të vetëm). 
-Në kuptim të sa më sipër, shoqëria me përgjegjësi të kufizuar “Englantina Xhoxhaj” sh.p.k., është themeluar nga personi fizik Englantina Xhoxhaj, mbajtëse e miratimit përfundimtar me nr. 9310/2, datë 19.12.2018, dhe kontratës nr. 6583 rep. dhe nr. 2075 kol., datë 29.12.2018, të lidhur ndërmjet Ministrisë së Infrastrukturës dhe Energjisë dhe personit fizik “Englantina Xhoxhaj”, “Për ndërtimin, shfrytëzimin dhe administrimin e centralit fotovoltaik ‘Lugano’”, me kapacitet prodhues 2 mw, në zonën Sheq Marinas, Topojë, qarku Fier. 
- Aplikimi i kryer nga personi fizik, themelues i personit juridik, i cili ka tagrin e aplikimit për t’u pajisur me licencë në veprimtarinë e prodhimit të energjisë elektrike nga Centrali Fotovoltaik “Lugano”, plotëson tërësisht kërkesat e parashikuara nga ERE në “Rregulloren për procedurat dhe afatet për dhënien, modifikimin, transferimin, rinovimin ose heqjen e licencave në sektorin e energjisë elektrike”, si më poshtë:
- Formati dhe dokumentacioni për aplikim (neni 9, pika 1, germat “a”, “b”, “c”) është plotësuar në mënyrë korrekte. 

- Dokumentacioni juridik, administrativ dhe pronësor (neni 9, pika 2, germat “a”, “b”, “c”, “d”, “e”, “f” dhe “g”) është plotësuar në mënyrë korrekte. 
- Dokumentacioni financiar dhe fiskal (neni 9, pika 3, germat “a”, “b”, “c” dhe “d”) është plotësuar në mënyrë korrekte. 
- Dokumentacioni teknik për centralet solare (neni 9, pika 4.4.1; pika 4.4.2 ; pika 4.4.3, germat “a”, “b”, “c” dhe “d”; pika 4.4.4, germat “a”, “b”, “c”, “d”; pika 4.4.5, germat “a”, “b”, “c”) është plotësuar në mënyrë korrekte. 
- Lejet nga institucionet e tjera (neni 9, pika 4.5, germat “a”, “b”) është plotësuar në mënyrë korrekte. 

- Shoqëria ka paraqitur në ERE, kontratën e qirasë nr. 976 rep. dhe nr. 273 kol, datë 25.5.2018, të lidhur me qiradhënësin Bashkia Fier me palën qiramarrëse Bashkimi i përkohshëm i shoqërisë ETS sh.p.k. dhe personi fizik “Englantina Xhoxhaj, për sipërfaqen 113.000 m2, tokë e pafrytshme (pronë shtetërore), e ndodhur në zonën Sheq Marinas, Njësia Administrative Topojë, Bashkia Fier, e regjistruar në ZRPP Fier. Në bazë të nenit 2 të saj, kjo kontratë lidhet për një afat 20-vjeçar me të drejtë përsëritje ose me të drejtën e rinovimit apo të parablerjes (privatizimit), në kohën e përfundimit të afatit të kontratës.
- Shoqëria ka paraqitur, gjithashtu, sipas kërkesës së ERE-s, kontratën e bashkëpunimit nr. 976/1 rep. dhe nr. 275 kol., datë 24.5.2018, të lidhur midis shoqërisë “Smart Watt” sh.p.k., Eglantina Xhoxhaj dhe Bashkisë Fier, të njësuar me origjinalin, në lidhje me shprehjen e bashkëpunimit për ndërtimin e të dy centraleve me qëllim që projekti i ndërtimit dhe zbatimit dhe shfrytëzimi i tokës të jetë sa më i mirë dhe eficient.
Personi fizik “Englantina Xhoxhaj”, ka përcjellë në ERE shkresën e OSHEE sh.a. me nr. 12028/1, datë 29.6.2018, me anë të së cilës OSHE sh.a., i drejtohet znj. Englantina Xhoxhaj, “Për miratim ndryshim pikë lidhje të centralit fotovoltaik”.
- “Englantina Xhoxhaj”, për të zhvilluar projektin “Ndërtimi i centralit fotovoltaik “Lugano 2”, ka paraqitur në ERE, VNM paraprake me nr. 1964 prot., datë 25.6.2018, nga Drejtoria e Vlerësimit Mjedisor. Nga përmbajtja e kësaj VNM-je rezulton se, Agjencia Kombëtare e Mjedisit, pas përfundimit të procedurave paraprake të VNM-së, me vendimin nr. 28, nr. identifikimi 447 vendosi që ky projekt nuk duhet t’i nënshtrohet procedurës së VNM-së së thelluar. Në këtë VNM pasqyrohen të dhëna teknike: sipërfaqja e zënë me modulet: 18.500 m2; Kapaciteti i instaluar prej 2 mw; nr. i moduleve 7448 ; vendndodhja zona kadastrale: 3358; parcela nr. 287/5 Sheq Marinas Fier. ERE në zbatim të nenit 38 të ligjit “Për sektorin e energjisë elektrike’’, i ndryshuar dhe nenit 5 të “Rregullores për procedurat dhe afatet për dhënien, modifikimin, transfermin, rinovimin ose heqjen e licencave në sektorin e energjisë elektrike’’, nuk mund të japë për veprimtarinë e prodhimit të energjisë elektrike një licencë me afat më të madh se 30 vjet. Por duke qenë se nga të dhënat për projektin e impiantit rezulton se jetëgjatësia e pritshme e një paneli është 25 vjet, kohëzgjatja e licencës për ndërtimin dhe operimin e një centrali fotovoltaik, kushtëzohet nga kjo jetëgjatësi.
Për gjithë sa më sipër cituar, bordi i ERE-s, 

VENDOSI:
1. Të licencojë shoqërinë “Englantina Xhoxhaj” sh.p.k. në veprimtarinë e prodhimit të energjisë elektrike nga Centrali Fotovoltaik “LUGANO” me kapacitet të instaluar 2 mw, për një afat 25-vjeçar.

2. Drejtoria e Licencimit dhe e Monitorimit të tregut të njoftojë aplikuesin për vendimin e bordit të ERE-s.

Ky vendim hyn në fuqi menjëherë.

Për këtë vendim mund të kërkohet rishikim brenda 7 ditëve kalendarike si dhe mund të bëhet ankim në Gjykatën Administrative Tiranë, brenda 30 ditëve kalendarike nga dita e publikimit në Fletoren Zyrtare.

Ky vendim botohet në Fletoren Zyrtare.
KRYETAR

Petrit Ahmeti

